Source: https://www.jw.org/hu/hirek/jogi/regiok-szerint/del-korea/jehova-tanui-bortonben/
Timestamp: 2017-11-20 21:45:48
Document Index: 5940966

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Dél-Koreában börtönbe zárják Jehova Tanúit a hitük miatt
CIKK NYELVE afrikaans albán angol burmai cseh cseva dán eve finn francia grúz görög hiligaynon holland horvát indonéz japán joruba kaonde kinyarvanda kirgiz koreai kínai mandarin (egyszerűsített) kínai mandarin (hagyományos) lengyel litván magyar malgas norvég német olasz orosz pedi portugál román rundi secwana spanyol svéd szerb szerb (latin betűs) szingaléz szlovák szlovén szuahéli tagalog thai török ukrán xhosza zulu észt örmény
Jehova Tanúi több mint 100 éve tevékenykednek Dél-Koreában, és vallásszabadságot élveznek, kivéve azokat, akik lelkiismereti okból megtagadják a katonai szolgálatot. A koreai háború óta Dél-Korea perbe fogja a katonai szolgálatot megtagadó fiatal Tanúkat, és a kormány nem biztosít lehetőséget semmiféle alternatív szolgálatra. Emiatt már több mint 19 200 Tanút ítéltek összesen 36 600 évet is meghaladó börtönbüntetésre.
A lelkiismereti okból történő szolgálatmegtagadás nemzetközi megítélése
Az ENSZ Emberi Jogi Bizottsága (CCPR), mely felügyeli a Polgári és Politikai Jogok Nemzetközi Egyezségokmányának (ICCPR) betartását, többször is úgy ítélte meg, hogy Dél-Korea * megsérti a szolgálatmegtagadók jogait, amikor elítéli és bebörtönzi őket. A CCPR legutóbb 2015. január 14-én, ötödik alkalommal marasztalta el Dél-Koreát emiatt. A legutóbbi, 50 Tanút érintő döntésében a bizottság ismételten kimondta, hogy Dél-Korea megsérti „a gondolat, a lelkiismeret és a vallás szabadságához való jogot”. Azt is megállapította, hogy a kormány önkényesen tartja fogva a Tanúkat, hiszen azért rótt ki rájuk börtönbüntetést, mert éltek az ICCPR-ben biztosított jogukkal.
Miután a CCPR megvizsgálta Dél-Korea összes, emberi jogi ügyeit, 2015. november 3-án jelentést adott ki. Ebben felszólította Dél-Korea kormányát, hogy engedjen szabadon mindenkit, akit azért tartanak fogva, mert lelkiismereti okból megtagadta a katonai szolgálatot, töröljék őket a büntetett előéletűek nyilvántartásából, és fizessenek nekik kártérítést. Emellett arra is felszólították Dél-Koreát, hogy törvényben biztosítsa az alternatív polgári szolgálatot, és „vegye figyelembe [a CCPR] eddigi állásfoglalásait”.
Dél-Korea álláspontja
Egyre nagyobb nyomás nehezedik a kormányra, hogy törvényesen biztosítsa az alternatív polgári szolgálatot azoknak, akik lelkiismereti okból megtagadják a katonai szolgálatot. 2015 óta a kerületi bírák 48 Tanút felmentettek, akik ellen az volt a vád, hogy ki akarnak bújni a katonai szolgálat teljesítése alól. Több kerületi bíróság az alkotmánybíróság elé tárt ügyeket. Az alkotmánybíróság 2015. július 9-én megvizsgálta, hogy sérti-e az alkotmányt az, hogy a kormány nem ismeri el a lelkiismereti okból történő szolgálatmegtagadás jogát. Az alkotmánybíróság 2004-ben és 2011-ben azt a döntést hozta, hogy nem alkotmányellenes, hogy a katonai törvény nem ismeri el a lelkiismereti okból történő szolgálatmegtagadás jogát. Az alkotmánybíróság várhatóan nemsokára meghozza a döntését.
Börtönbüntetés lelkiismereti okból
Szhin Dzsungin
2016. június 9-én Szhin Dzsungint, aki most 22 éves, az elsőfokú bíróság nem találta bűnösnek a katonai szolgálat lelkiismereti okból való megtagadásáért. Azonban az ügyész fellebbezett, és a fellebbviteli bíróság megváltoztatta a döntést, melyet később a legfelsőbb bíróság is megerősített. Emiatt Szhin Dzsungint 2017. június 21-én bebörtönözték. Szhin Dzsungin ezt mondta: „Hálás vagyok az első fokú bíróság bírójának a felmentő ítéletért, és azért, hogy az ügyemet komoly odafigyeléssel vizsgálta mind az öt meghallgatás alatt. Reméltem, hogy börtönbüntetés helyett majd alternatív polgári szolgálatot végezhetek. Sajnos ez nem így lett, de bízok abban, hogy másoknak, akik szintén lelkiismereti okból tagadják meg a katonai szolgálatot, lehetőségük lesz alternatív polgári szolgálatot vállalni, mellyel a társadalom javát szolgálhatják.”
Ha szeretnéd megtudni, hogy Jehova Tanúi közül jelenleg kiket tartanak fogva Dél-Koreában a hitük miatt, kattints az alábbi linkre.
Börtönben a hitükért – Dél-Korea (PDF)
Összesen 318 Tanú van börtönben, mert lelkiismereti okból megtagadták a katonai szolgálatot.
A CCPR jelentést ad ki, melyben felszólítja Dél-Koreát, hogy törvényben biztosítsa az alternatív polgári szolgálatot.
Az alkotmánybíróság megvizsgálja a katonai törvény egyes pontjainak alkotmányosságát.
A CCPR úgy foglal állást, hogy Dél-Korea megsértette az ICCPR 18. cikkét (a gondolat, a lelkiismeret és a vallás szabadságához való jog), valamint a 9. cikkét (az önkényes fogva tartás tilalma), amikor megtagadta 50 Tanú jogát ahhoz, hogy lelkiismereti okból elutasítsák a katonai szolgálatot, és bebörtönözte őket.
Az alkotmánybíróságon 28 ügy van függőben a katonai szolgálat lelkiismereti okból történő megtagadásának kérdésében; 618 férfi van börtönben.
Az elnök különleges amnesztiát és feltételes szabadlábra helyezést hirdet, mely egy-két hónappal csökkenti mintegy 100 Tanú börtönbüntetését, akiket a katonai szolgálat lelkiismereti okból történő megtagadásáért ítéltek el; január 31-én még 513-an vannak börtönben.
Összesen 599 Tanút tartanak fogva a katonai szolgálat lelkiismereti okból történő megtagadásáért.
A Tanú-rabok 70 százalékát elkülönítik a többi elítélttől, és más Tanúkkal teszik őket közös cellába.
A CCPR úgy foglal állást, hogy Dél-Korea megsértette az ICCPR 18. cikkét (a gondolat, a lelkiismeret és a vallás szabadságához való jog), amikor megtagadta 388 Tanú jogát ahhoz, hogy lelkiismereti okból elutasítsák a katonai szolgálatot.
Az alkotmánybíróság kimondja, hogy nem sértik Korea alkotmányát azok a törvények, amelyek büntetendőnek nyilvánítják a katonai szolgálat lelkiismereti okból történő megtagadását.
A CCPR úgy foglal állást, hogy Dél-Korea megsértette az ICCPR 18. cikkét, amikor megtagadta 100 Tanú jogát ahhoz, hogy lelkiismereti okból elutasítsák a katonai szolgálatot.
A katonaságban történt gyanús haláleseteket vizsgáló elnöki bizottság megállapítja, hogy a dél-koreai kormány volt a felelős öt fiatal Tanú haláláért az 1975-től 1985-ig tartó időszakban, akik a katonai szolgálat lelkiismereti okból történő megtagadása miatt voltak börtönben.
Dél-Korea feladja azt a tervét, hogy bevezeti az alternatív szolgálatot a szolgálatmegtagadók számára.
Dél-Korea védelmi minisztériuma bejelenti azt a tervét, hogy lehetővé fogják tenni az alternatív szolgálatot a katonai szolgálatot lelkiismereti és vallási okból megtagadók számára, és ígéretet tesz a katonai szolgálattal és a tartalékos szolgálattal kapcsolatos törvény módosítására.
A CCPR úgy foglal állást, hogy Dél-Korea megsértette az ICCPR 18. cikkét, amikor megtagadta két Tanú jogát ahhoz, hogy lelkiismereti okból elutasítsák a katonai szolgálatot.
Az Alkotmánybíróság megerősíti annak a törvénynek az alkotmányosságát, amely bünteti a katonai szolgálat lelkiismereti okból történő megtagadását.
Megszüntetik a kényszersorozást, és a börtönbüntetések időtartamát a kötelező három évről másfél évre csökkentik.
1985. december 1.
Kim Young-geun meghal az embertelen bánásmód következtében, mialatt a katonai szolgálat lelkiismereti okból történő megtagadása miatti börtönbüntetését tölti.
1981. augusztus 17.
Kim Sun-tae meghal az embertelen bánásmód következtében, mialatt a katonai szolgálat lelkiismereti okból történő megtagadása miatti börtönbüntetését tölti.
1976. március 28.
Jeong Sang-bok meghal a kegyetlen verések és az embertelen bánásmód következtében, melyeket a katonai szolgálat lelkiismereti okból történő megtagadása miatt szenved el.
1976. március 19.
Lee Choon-gil meghal, miután katonai rendőrök többször is kegyetlenül megverik, és ennek következtében megreped a lépe, mialatt a katonai szolgálat lelkiismereti okból történő megtagadása miatti börtönbüntetését tölti.
1975. november 14.
Kim Jong-sik meghal, miután katonai tisztviselők kegyetlenül megverik és megkínozzák, amiért lelkiismereti okból megtagadta a katonai szolgálatot.
Pak Csong Hi elnök bevezeti a kötelező sorozást, és 100 százalékos részvételt vár el. A Tanú-férfiakat erőszakkal sorozóközpontokba viszik.
1973. január 30.
Életbe lép a katonai szolgálatra vonatkozó törvény megsértéséért járó büntetéssel kapcsolatos különleges törvény, mely háromról tíz évre emeli a katonai szolgálat lelkiismereti okból történő megtagadásáért kiszabható börtönbüntetés maximális időtartamát. Ez a törvény bizonyos személyek újbóli behívását írja elő.
Dél-Koreában elkezdődik a katonai szolgálatot lelkiismereti okból megtagadók bebörtönzése.
^ 4. bek. Dél-Korea részes állama a Polgári és Politikai Jogok Nemzetközi Egyezségokmányának és az ICCPR első fakultatív jegyzőkönyvének, így az állampolgárai írásban kommunikálhatnak a CCPR-rel az ICCPR megsértését érintő ügyekben.